nahid-hub/BLUGE-bengali-wikipedia-section-title-prediction huggingface dataset:
১৯৭১ সালের ৬ ডিসেম্বর ডোমার উপজেলা হানাদার মুক্ত হয়। ১৯৭১ সালের ৪ ডিসেম্বর ভোরে মুক্তিযোদ্ধারা বোড়াগাড়ী হাসপাতালের উত্তর দিকে হলদিয়াবন ও বুদলিপাড় গ্রামে অবস্থান নিয়ে পাকসেনাদের প্রতিহত করতে শুরু করে। উভয় পক্ষের গুলিবর্ষণ চলতে থাকে দীর্ঘক্ষণ। এ যুদ্ধে তিন পাকসেনা মারা যায়। গুলি বিদ্ধ হয়ে আহত হয় দুই মুক্তিযোদ্ধা। সম্মুখ যুদ্ধে পরাজয় নিশ্চিত হয়েই ৫ ডিসেম্বর রাতে ডোমারের পশ্চিম বোড়াগাড়ি গ্রামের উত্তর পাড়ায় পাক হানাদার বাহিনী অতর্কিত হামলা চালিয়ে সাত জন নিরিহ মানুষকে হত্যা করে। ওই রাতে ডোমার- জলঢাকা সড়কের বোড়াগাড়ী ব্রীজটি বোমা মেরে উড়িয়ে দেয়। এরপর পিছু হটতে থাকে হানাদার বাহিনী। সে সময়ের ছয় নম্বর সেক্টর কমান্ডার খাদিমুল বাশার ও বাংলাদেশ সরকারের রাজনৈতিক প্রতিনিধি প্রয়াত আব্দুর রউফের নেতৃত্বে মুক্তিযোদ্ধারা ডোমারে বিজয় পতাকা উত্তোলন করে।



















সঠিক অনুচ্ছেদ শিরোনাম কোনটি?
titleA. ইতিহাস
titleB. কৃষি
titleC. ডোমার হানাদার মুক্ত দিবস
titleD. উল্লেখযোগ্য স্থান
উত্তর: titleC
১২০৬ খ্রিষ্টাব্দে মুইজউদ্দিন ভারতের বিষয় মীমাংসা করেন। তিনি ভারতের দায়িত্ব তার দাস কুতুবউদ্দিন আইবেকের হাতে সমর্পণ করেন।

গজনি ফেরার সময় তার কাফেলা শোহাওয়ার কাছে দামিয়াকে বিশ্রামের জন্য থামে। এটি বর্তমানে পাকিস্তানের পাঞ্জাবের অন্তর্গত। ১২০৬ খ্রিষ্টাব্দের ১৫ মার্চ মাগরিবের নামাজ পড়ার সময় তিনি নিহত হন। তার হত্যাকারীর প্রকৃত পরিচয় নিয়ে বিতর্ক আছে। কারো কারো মতে এই হত্যাকান্ড স্থানীয় গাখারদের দ্বারা সংঘটিত হয়েছিল। আবার কারো মতে তিনি খোখার বা ইসমাইলিদের হাতে নিহত হয়েছিলেন।
হাসান নিজামি ও ফিরিশতার বর্ণনা অনুযায়ী মুইজউদ্দিন গাখারদের হাতে নিহত হন। তবে ফিরিশতা খোখারদের গাখার হিসেবে বিবেচনা করে থাকতে পারেন।
ভারতীয় লোককাহিনীতে পৃথ্বিরাজকে মুইজউদ্দিনের হত্যার কারণ হিসেবে দেখানো হয়। তবে এই তথ্য ঐতিহাসিকভাবে সঠিক নয় কারণ পৃথ্বিরাজ এর অনেক আগেই মারা যান।

সঠিক অনুচ্ছেদ শিরোনাম কোনটি?
titleA. তরাইনের প্রথম যুদ্ধ
titleB. খোয়ারিজমীয় ও ঘুরি নেতাদের সাথে যুদ্ধ
titleC. মৃত্যু
titleD. ভারত আক্রমণ
উত্তর: titleC
এম জি রামচন্দ্রন শ্রীলঙ্কার কান্ডিতে জন্মগ্রহণ করেছিলেন, তার বাবার নাম ছিলো মেলাক্কাত গোপালান এবং মার নাম মারুদুর সত্যবামা, গোপালান এবং সত্যবামা আগে কেরালার পালক্কাড়ের অধিবাসী ছিলেন।

এমজিআর একসময় খুবই ধার্মিক ছিলেন এবং কার্তিক (দেবতা)কে পছন্দ করতেন যাকে তামিল ভাষায় শ্রী মুরুগান বলা হয়, এছাড়াও এমজিআরের মা বিষ্ণুর মালয়ালাম অবতার শ্রী গুরুভায়ুরাপ্পানকেও পছন্দ করতেন যাকে এমজিআরও পুজা করতেন। রাজনৈতিক দল ডিএমকে'তে যোগদান করার পর এমজিআর নাস্তিক এবং ধর্মনিরপেক্ষ হয়ে যান।
এমজিআর প্রথমে সিতারীকুলম বার্গভি (তাঙ্গামণি) নামের একজনকে বিয়ে করলেও মেয়েটি অসুস্থ হয়ে তাড়াতাড়িই মারা যায়। এরপর এমজিআর সত্যনন্দবতী নামের তার দ্বিতীয় স্ত্রীকেও হারান, ইনারও গুরুতর অসুস্থতা ছিলো। ১৯৬৫ সালে এমজিআর তামিল চলচ্চিত্রাভিনেত্রী ভি এন জনকীকে বিয়ে করেন। জনকী তার স্বামী গণপতিকে তালাক দিয়েছিলেন।
সঠিক অনুচ্ছেদ শিরোনাম কোনটি?
titleA. আদর্শ
titleB. অভিনয় জীবন
titleC. রাজনৈতিক জীবন
titleD. পূর্ব জীবন এবং পেছনের কাহিনী
উত্তর: titleD
২০১৪ সালের ২৪শে সেপ্টেম্বর বুধবার সন্ধ্যা সাতটায় এক জরুরি সংবাদ সম্মেলনে বিমান পরিচালনার সঙ্গে যুক্ত প্রতিষ্ঠানটির কর্মকর্তারা ইউনাইটেড এয়ারলাইনসের অভ্যন্তরীণ ও আন্তর্জাতিক পথের সব বিমান চলাচল অনির্দিষ্টকালের জন্য স্থগিত ঘোষণা করেন। প্রতিষ্ঠানটির পরিচালক (ফ্লাইট অপারেশন্স) বলেন, ফ্লাইট পরিচালনা করতে যে খরচ হয় এই মুহূর্তে সেই খরচ নির্বাহের অর্থ ইউনাইটেড এয়ারলাইনসের নেই। এর একদিন আগে কোম্পানির প্রতিষ্ঠাকালীন চেয়ারম্যান তাসবিরুল আহমেদ চৌধুরী পদত্যাগ করেন। এই অচল অবস্থা তিন দিন চলার পর ২৭শে সেপ্টেম্বর প্রতিষ্ঠানটির মার্কেটিং অ্যান্ড কমিউনিকেশন্স বিভাগের ডিজিএম জানান যে অচল অবস্থার অবসান হয়েছে এবং উড্ডয়ন চালুর সিদ্ধান্ত হয়েছে। সেই মোতাবেক ঢাকা সৈয়েদপুর অভ্যন্তরীণ ফ্লাইট এর মধ্য দিয়ে উড্ডয়ন পুনরায় চালু হয়। এ ঘটনায় দেশের ভেতর এবং অন্তত চারটি বিদেশি এয়ারপোর্টে যাত্রীরা সীমাহীন দুর্ভোগে পড়েন।

৬ মার্চ ২০১৬ তারিখ থেকে ইউনাইটেড এয়ারলাইনসের অভ্যন্তরীণ ও আন্তর্জাতিক পথের সব বিমান চলাচল আবারো অনির্দিষ্টকালের জন্য স্থগিত ঘোষণা করে। এবং এখন পর্যন্ত তাদের এ সেবা স্থগিত রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. গন্তব্যসমূহ
titleC. বিমান বহর
titleD. উড্ডয়ন স্থগিত
উত্তর: titleD
গর্ডন ব্রাউনের হস্তক্ষেপে ২০১৩ খ্রিষ্টাব্দের ১২ জুলাই মাসে মালালা সারা বিশ্বের পাঁচশ জন শিক্ষা আন্দোলনকর্মীর সামনে জাতিসংঘে ভাষণ দেন ও বিশ্বের সকলের জন্য শিক্ষার জন্য আবেদন করেন। তার ওপর আক্রমণের পরে এই ছিল তার প্রথম বক্তৃতা। জাতিসংঘের বৈশ্বিক শিক্ষার অংশ হিসেবে যুবসমাজ দ্বারা লিখিত শিক্ষার অধিকার সংক্রান্ত একটি সংকল্পপত্রও তিনি পাঠ করে শোনান। এই ঘটনাকে স্মরণ করতে জাতিসংঘ এই দিনকে "মালালা দিবস" বলে ঘোষণা করে। জাতিসংঘের মহাসচিব বান কি-মুন এই মঞ্চে মালালাকে একজন বীরাঙ্গনা বলে বর্ণনা করেন। প

সঠিক অনুচ্ছেদ শিরোনাম কোনটি?
titleA. প্রথম জীবন
titleB. বিচার
titleC. আন্তর্জাতিক কর্মকাণ্ড
titleD. জাতিসংঘে বক্তৃতা
উত্তর: titleD
এমন যুগ ছিল যখন স্কুলে পড়া হতো না এবং যারা কেবল বাড়িতে পড়া-লিখা শিখেছে এমন শিশুদের মধ্যে এটি সীমাবদ্ধ ছিল। সেখানে অনাথদের জন্য বা কারখানায় কর্মরত মহিলাদের বাচ্চাদের কাছে বিদ্যালয় প্রবেশাধিকার করার অনেক প্রচেষ্টা করা হয়েছিল। 

১৭৭৯ সালে জোহান ফ্রেডরিক ওরবিলিন এবং লুইস স্কিপা প্রতিষ্ঠিত স্ত্রাসবুর। এখানে তারা প্রাক বিদ্যালয়ে তাদের দেখাশুনা করত যাদের বাবা দিনের বেলা তাদের বাচ্চাদের সময় দিতে পারতেন না এবং এটি ছিল শিক্ষার একটি প্রাথমিক প্রতিষ্ঠান। প্রায় একই সময়ে, ১৭৮০ সালে, বাভারিয়াতেও একই ধরণের শিশু প্রতিষ্ঠানের ব্যবস্থা করা হয়েছিল। ১৮০২ সালে, পলিন জুর লিপ্পি ডেটমোল্ডে একটি প্রাক বিদ্যালয় কেন্দ্র স্থাপন করেছিলেন। 

১৮১৬ সালে রবার্ট ওউনে একজন দার্শনিক পাঠশালা এবং স্কটল্যান্ডের নিউ ল্যানার্কে প্রথম ব্রিটিশ শিশু বিদ্যালয় চালু করেন। সম্ভবত এটি প্রতিষ্ঠার মাধ্যমে তিনি বিশ্বব্যাপী প্রথম শিশু বিদ্যালয় চালু করেছিলেন। সমবায় কলগুলিতে তাঁর উদ্যোগে ওউন চান শিশুদের একটি ভাল নৈতিক শিক্ষা দেওয়া হয় যাতে তারা তাদের নীতির জন্য উপযুক্ত হয়। তাঁর এই ব্যবস্থা মৌলিক সাক্ষরতার সাথে বাধ্য শিশুদের ভালো শিশুতে তৈরি করতে সফল হয়েছিল। 

স্যামুয়েল ওয়াইল্ডারস্পিন লন্ডনে ১৮১৯ সালে তাঁর প্রথম শিশু বিদ্যালয়টি খোলেন। এবং তিনি আর কয়েক শতাধিক প্রতিষ্ঠা শুরু করেছিলেন। তিনি এই বিষয়টিতে প্রচুর রচনা প্রকাশ করেছিলেন এবং তাঁর কাজটি পুরো ইংল্যান্ড এবং তারপরেও শিশুদের বিদ্যালয়ের মডেল হয়ে যায়। ওয়াইল্ডারস্পিনের শিক্ষাব্যবস্থার একটি গুরুত্বপূর্ণ অংশ ছিল প্লে বিদ্যালয়। খেলার মাঠ আবিষ্কারের কৃতিত্ব তাঁরই। ১৮২৩ সালে, ওয়াইল্ডারস্পিন বিদ্যালয় ভিত্তিক "শিশু দরিদ্রদের শিক্ষার গুরুত্ব সম্পর্কে" প্রকাশিত হয়েছিল। তিনি পরের বছর ইনফ্যান্ট স্কুল সোসাইটির পক্ষে কাজ শুরু করেন। তিনি অন্যকে তার মতামত জানান। তিনি লিখেছিলেন "দ্য ইনফ্যান্ট সিস্টেম"। এক থেকে সাত বছর বয়স পর্যন্ত সমস্ত শিশুদের শারীরিক, বৌদ্ধিক এবং নৈতিক ক্ষমতা বিকাশের জন্য লিখেছেন।

সঠিক অনুচ্ছেদ শিরোনাম কোনটি?
titleA. পরিভাষা
titleB. বিস্তার
titleC. ইতিহাস
titleD. উৎপত্তি
উত্তর: titleD
মীরসরাই উপজেলার উত্তর-পশ্চিমাংশে ওসমানপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের দক্ষিণে ইছাখালী ইউনিয়ন, পূর্বে জোরারগঞ্জ ইউনিয়ন ও বারৈয়ারহাট পৌরসভা, উত্তরে ধুম ইউনিয়ন এবং পশ্চিমে ফেনী নদী ও ফেনী জেলার সোনাগাজী উপজেলার আমিরাবাদ ইউনিয়ন ও সোনাগাজী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. দর্শনীয় স্থান
titleC. শিক্ষা ব্যবস্থা
titleD. অবস্থান ও সীমানা
উত্তর: titleD
১৯৯৯ সালের ১১ নভেম্বর তিনি জনপ্রিয় বেয়ালা বাদক ড. এল সুব্রামানিয়াম এর সাথে বিবাহ বন্ধনে আবদ্ধ হন। এবং চলচ্চিত্রে গান করা থেকে প্রায় সরে আসেন। এসময় তিনি শাস্ত্রীয় সংগীতে মননিবেশ করেন। পাঁচ মহাদেশের শিল্পীদের নিয়ে করা "অয়ের্নার ব্রসের" গ্লোবাল ফিউশন এর তিনি অন্যতম গায়িকা।
এসময় তিনি যুক্তরাজ্য, মার্কিন যুক্তরাষ্ট্র, ইউরোপ, আফ্রিকা, অস্ট্রেলিয়া, দূর প্রাচ্য, মধ্য প্রাচ্য সহ বিভিন্ন যায়গাতে গান পরিবেশনের জন্য ভ্রমণ করেন।
যেমন লন্ডনের রয়েল আলবার্ট হল, ওয়াশিংটনের জন এফ কেনেডি সেন্টার, নিউ ইয়র্ক এর ম্যাডিসন স্কয়ার ও লিংকন সেন্টার এবং বেইজিং, সিঙ্গাপুর ও কুয়ালালামপুর এর বিভিন্ন কনসার্টে তিনি অংশগ্রহণ করেন।

শাস্ত্রীয় সংগীতের পাশাপাশি বিভিন্ন পপ এবং গজলেও কন্ঠ দেন তিনি।

সঠিক অনুচ্ছেদ শিরোনাম কোনটি?
titleA. শাস্ত্রীয় সংগীতে মনোনিবেশ
titleB. পপ ও ভক্তি সংগীত
titleC. শৈশব কাল
titleD. ব্যক্তিগত জীবন
উত্তর: titleA
খেলা চলাকালীন মাঠে দুইজন আম্পায়ার অবস্থান করে খেলা পরিচালনা করে থাকেন। বোলিংপ্রান্তে অবস্থানরত আম্পায়ার পরিচিতি পান "ফিল্ড আম্পায়ার" হিসেবে এবং বল মোকাবেলায় নিয়োজিত ব্যাটসম্যানের সমান্তরালে থাকেন "স্কয়ার লেগ আম্পায়ার"। সিদ্ধান্ত গ্রহণে অক্ষমতাজনিত কারণে কিংবা বিতর্কিত সিদ্ধান্ত যাঁচাইকল্পে সর্বোপরি এ দু'জন আম্পায়ারকে সহযোগীতার লক্ষ্যে মাঠের বাইরে একজন অতিরিক্ত আম্পায়ার থাকেন। তিনি তৃতীয় আম্পায়ার বা "থার্ড আম্পায়ার" নামে পরিচিত। এছাড়াও, খেলায় বল সংরক্ষণ, সরবরাহ, পরিবর্তন, মাঠে দায়িত্বপালনরত আম্পায়ারদ্বয়ের জন্য কোমল পানীয়, তাদের ভ্রমণের বন্দোবস্তসহ আহার-ভোজনের দায়িত্বে রয়েছেন চতুর্থ আম্পায়ার বা "ফোর্থ আম্পায়ার"।

খেলা সঠিক ও সুচারুরূপে পরিচালনা সংক্রান্ত বিষয়াদি বিশেষতঃ আম্পায়ারগণের ভূমিকা নিয়ে বিশ্লেষণাত্মক প্রতিবেদন প্রণয়নের দায়িত্বে থাকেন আইসিসি কর্তৃক মনোনীত একজন "ম্যাচ রেফারি"। অবশ্য তারা সকলেই আইসিসি'র সেরা আম্পায়ারের তালিকা থেকে মনোনীত হয়েই খেলা পরিচালনা করেন।

সঠিক অনুচ্ছেদ শিরোনাম কোনটি?
titleA. সহযোগীবৃন্দ
titleB. ওয়ান-ডে ক্রিকেট
titleC. টেস্ট ক্রিকেট
titleD. ভূমিকা
উত্তর: titleA
মায়া ধর্মের অন্যতম অঙ্গ ছিল এই দিনপঞ্জী তৈরি করা এবং যত্ন করে রাখা। তাদের দিনপঞ্জী ছিল মোটামুটি নিখুঁত। তারা এমন দিনপঞ্জী তৈরি করেছিল যা ৫৪ কোটি বছরের অসাধারণ প্রায় ত্রুটিবিহীন হিসাব রাখতে সক্ষম হয়েছে। তাদের সবচেয়ে বিখ্যাত ভবিষ্যৎবাণী ২০১২ এর ২১শে ডিসেম্বরে পৃথিবী ধ্বংস হবার কথা বলা হচ্ছে। বাস্তবে এটা মায়া ভাষা পড়তে না পারার মাসুল। তাদের কোথাও পৃথিবী ধ্বংসের কথা বলে নি। তাদের মতে ২০১২ এর পর পৃথিবীতে নতুন যুগ শুরু হবে। সেটাকেই ধরে নেওয়া হয়েছিল দুনিয়া ধ্বংসের ভবিষ্যৎবাণী! তারা প্রত্যেক পৃথিবী হতে দ্রষ্টব্য তারার আবর্তন, আগত দিনক্ষণের হিসাব নিখুঁত ভাবেই করেছিল।

সঠিক অনুচ্ছেদ শিরোনাম কোনটি?
titleA. ভবিষ্যৎবাণী
titleB. ঐশ্বরিক সম্রাট
titleC. দুই ভাইয়ের মৃত্যু হল
titleD. এল মিরাডর [ঊষ গরৎধফড়ৎ]
উত্তর: titleA
এই সরকারি উচ্চ বিদ্যালয়টিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। সাধারণত ৩য় ও ৬ষ্ঠ শ্রেণিতে ছাত্র ভর্তি করা হয়। আসন খালি থাকা সাপেক্ষে কোন কোন বছর অন্যান্য শ্রেণিতেও ভর্তি করা হয়। ভর্তি পরীক্ষা দিতে কোন আলাদা যোগ্যতার প্রয়োজন হয় না এবং যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ময়মনসিংহ জিলা স্কুল
titleB. শিক্ষা সুবিধাসমূহ
titleC. খেলাধুলা ও সহপাঠ্যকর্ম
titleD. ভর্তি প্রক্রিয়া
উত্তর: titleD
আর্কিয়ান নামটির উৎস গ্রিক ("আর্কী") যার অর্থ "আরম্ভ" বা "উৎস"। ১৮৭২ খ্রিঃ প্রথম "প্রাচীনতম ভূতাত্ত্বিক যুগ" বলে এই অধিযুগকে চিহ্নিত করা হয়েছিল। আর্কিয়ানের সময়সীমা নির্ধারণ করতে চিরাচরিত স্তরবিদ্যা বা স্ট্র্যাটিগ্রাফির পরিবর্তে ক্রোনোমেট্রি বা সময়মিতির সাহায্য নেওয়া হয়। এই অধিযুগের নিম্নসীমা হিসেবে আন্তর্জাতিক স্তরবিদ্যা কমিশন আজ থেকে ৪০০ কোটি বছর আগের সময়টিকে আনুষ্ঠানিক স্বীকৃতি দিয়েছে।

সঠিক অনুচ্ছেদ শিরোনাম কোনটি?
titleA. ব্যুৎপত্তি ও উপবিভাগ
titleB. পরিবেশ
titleC. আর্কিয়ানের আরম্ভে পৃথিবী
titleD. ভূতত্ত্ব
উত্তর: titleA
কাঁঠাল গাছ মাঝারি আকারের এবং প্রায় ৮-১০ মিটার লম্বা হয়। প্রধানমূলী ও পার্শ্ববিস্তৃত্ব শিকড় সাধারণত মাটির ২ মিটারের মধ্যেই সীমাবদ্ধ থাকে। সাদা দুধের মত তরুক্ষীর এ গাছের অন্যতম বৈশিষ্ট্য। পাতা গাঢ় সবুজ, উপবৃত্তাকার, সরল ও একান্তভাবে সাজানো। রোপণের ৭-৮ বছর পরেই ফল ধরা শুরু হয়। সাধারণত ডিসেম্বর থেকে মার্চের মধ্যে ফুল আসে। সহবাসী উদ্ভিদ বিধায় একই গাছে পুরুষ ও স্ত্রী ফুল পৃথকভাবে ধরে। গদাকৃতি মঞ্জরী দন্ডে প্রচুর ক্ষুদ্র ক্ষুদ্র ফুল একত্রে থাকে। স্পাইক ধরনের এ পুষ্পমঞ্জরী ডিঙি নৌকার মত দুটি চুমুরী বা খোলস দ্বারা আবৃত। কাণ্ডের গোড়ার দিকে সাধারণত স্ত্রী ফুল এবং গোড়া ও শীর্ষে পুরুষ ফুল ধরে। ছোট অবস্থায় পুষ্পমঞ্জরী দেখেই লিঙ্গ নিরূপণ করা যায়। পুরুষ মঞ্জরীর চেয়ে স্ত্রী মঞ্জরী লম্বা-চওড়ায় বেশি হয়, পুরুষ ফুলের মঞ্জরীর উপরিভাগ বেশ নরম ও মসৃণ মনে হয় অপরদিকে স্ত্রী মঞ্জরীর উপরিভাগ দানা-দানা বা অমসৃণ মনে হয়। পুরুষ মঞ্জরীদন্ড সরু ও দীঘল। কিন্তু স্ত্রী মঞ্জরীদন্ড অপেক্ষাকৃত মোটা ও খাটো। স্ত্রী মঞ্জরীর বোঁটার কাছে মোটা রিঙের মত থাকে, পুরুষর থাকে সেটা সরু। প্রকৃতপক্ষে একটি পুরুষ ফুল হল একটি সবুজ চর্মবৎ নলাকার পুষ্পপুট দ্বারা আবদ্ধ একটি মাত্র পুংকেশর। পরাগরেণূ ছাড়ানোর সময় পুংকেশরগুলো পুষ্পপুট থেকে বেরিয়ে মঞ্জরীর উপরিভাগে চলে আসে এবং কয়েকদিনের মধ্যেই মঞ্জরীর উপরিভাগ হলুদ পরাগরেণুতে ছেয়ে যায়। পরাগরেণূ বিদারণ বা ফুল ফোটার ৩-৪ দিনের মধ্যেই পরপরাগায়ন ও গর্ভধান সম্পন্ন হয়। ফল যৌগিক শ্রেণীর সরোসিস ধরনের। একটি কাঁঠালের মধ্যে অসংখ্য কোষ বা কোয়া থাকে। এগুলোই প্রকৃতপক্ষে ফল। কোষের চার পাশে পাতলা ফিতার মত চিটা বা চাকি থাকে। এই চিটা ও খোসাকে একত্রে ভুতরো বা ছিবড়া বলে। খোসার উপরে ছোট বড় কাঁটা থাকে এবং কাঁটার সংখ্যা যত ফুলের সংখ্যাও তত হয়। ফলের অমরাবিন্যাস প্রান্তীয় ধরনের। ডালের গা বেয়ে ফল ধরে। ফল পাকে মে-আগস্ট মৌসুমে।

সঠিক অনুচ্ছেদ শিরোনাম কোনটি?
titleA. খাজা
titleB. কাঁঠালের চাষ
titleC. সাংস্কৃতিক গুরুত্ব
titleD. গাছের বর্ণনা
উত্তর: titleD
হিপ্পার্কাস গ্রিক জ্যোতির্বিদদের মধ্যে অন্যতম বলে গণ্য, কারণ তিনি জ্যোতির্বিজ্ঞানে নিখুঁত পূর্বাভাসের ধারণাটি এনেছেন। তিনি টলেমী-পূর্বযুগের সবচেয়ে সৃজনশীল জ্যোতির্বিদ ছিলেন। ক্লডিয়াস টলেমী ছিলেন ২য় শতকে আলেকজান্দ্রিয়ায় কর্মরত একজন গণিতবিদ। টলেমীর জ্যোতির্বিদ্যা বিষয়ক কাজের মধ্যে রয়েছে "অ্যালমাজেস্ট", "গ্রহ তত্ত্ব", এবং "টেট্রাবিবলোস", এছাড়াও রয়েছে, "হস্ত সারণী", "ক্যানবিক অন্তর্লিপি", এবং অন্যান্য অনুল্লেখ্য রচনা। 
সঠিক অনুচ্ছেদ শিরোনাম কোনটি?
titleA. পৌরাণিক গ্রিক জ্যোতির্বিদ্যা
titleB. পুরাকালের উল্লেখযোগ্য জ্যোতির্বিদগণ
titleC. সৌরকেন্দ্রিকতা এবং মহাজাগতিক পরিমাপ
titleD. গ্রেকো-রোমান এবং উত্তর-পুরাকালীন যুগে জ্যোতির্বিজ্ঞানচর্চা
উত্তর: titleD
মহম্মদপুর উপজেলার নাম করণের বিষয়ে সুর্নিদিষ্ট তথ্য নেই। মোঘল সম্রাট জাহাঙ্গীরের শাসনামলে রাজা সীতারাম রায় এই অঞ্চলের জমিদার ছিলেন। তিনি সম্রাটকে কর দেওয়া বন্ধ করে নিজেকে স্বাধীন রাজা বলে ঘোষণা করেন। স্থানীয় মুসলিম ফকির মোহাম্মদ শাহের নামানুসারে তার রাজধানীর পুরাতন নাম বাগজান এর পরিবর্তে মহম্মদপুর নামকরণ করেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. নামকরণ
titleC. যোগাযোগ ব্যবস্থা
titleD. জনসংখ্যার উপাত্ত
উত্তর: titleB
স্মিতা পাতিলের জন্ম পুনেতে। কাহ্নবি মারাঠা পরিবারে মহারাষ্ট্রীয় রাজনীতিবিদ শিবাজীরাও গিরিধর পাতিল ও খান্দেশ প্রদেশের শিরপুর শহরের সমাজকর্মী বিদ্যাতাই পাতিল দম্পতির সন্তান তিনি। পুনের রেণুকা স্বরূপ মেমোরিয়াল হাই স্কুলে অধ্যয়ন করেন তিনি। ১৯৭০-এর দশকে ভারত সরকার কর্তৃক নিয়ন্ত্রিত দূরদর্শনে সংবাদ পাঠক হিসেবে প্রথমবারের মতো ক্যামেরায় হাজির হন। পুনেতে অবস্থিত ভারতের চলচ্চিত্র ও টেলিভিশন ইন্সটিটিউট থেকে স্নাতক ডিগ্রি লাভ করেন তিনি। পরবর্তীতে টেলিভিশনে সংবাদ উপস্থাপনার পাশাপাশি আলোকচিত্রী হিসেবে কাজ করার সময় চলচ্চিত্র পরিচালক শ্যাম বেনেগাল তাকে পর্দার অন্তরাল থেকে টেনে নিয়ে আসেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. সম্মাননা
titleC. ব্যক্তিগত জীবন
titleD. চলচ্চিত্র জীবন
উত্তর: titleA
সমুদ্রগুপ্তের জীবন ও রাজত্বকালের ইতিহাস মূলত জানা যায় তার চারটি শিলালেখ থেকে। এগুলি হল – এলাহাবাদ প্রশস্তি, মধ্যপ্রদেশের মালবে স্থিত এরানে প্রাপ্ত শিলালেখ, নালন্দায় প্রাপ্ত তাম্রলেখ (রাজত্বকালের পঞ্চম বর্ষে রচিত) ও গয়ায় প্রাপ্ত তাম্রলেখ (রাজত্বকালের নবম বর্ষে রচিত),এই শিলালিপিগুলির ঐতিহাসিকতা আধুনিক ঐতিহাসিকগণ স্বীকার করেন। এছাড়া সমুদ্রগুপ্তের মুদ্রা থেকে তার রাজত্বের বহু তথ্য জানা যায়; বৌদ্ধ গ্রন্থ আর্যমঞ্জুশ্রীকল্প-এও তার নামোল্লেখ করা হয়েছে ও অন্যান্য তথ্য আলোচিত হয়েছে।

সমুদ্রগুপ্ত ছিলেন গুপ্তসম্রাট প্রথম চন্দ্রগুপ্ত ও লিচ্ছবি রাজকন্যা কুমারদেবীর সন্তান। এই প্রসঙ্গে উল্লেখ্য এলাহাবাদ প্রশস্তির ২৯ সংখ্যক ছত্রে সমুদ্রগুপ্তকে ‘লিচ্ছবি-দৌহিত্র’ বলে অভিহিত করা হয়েছে। তৎসঙ্গে এও বলা হয়েছে যে তিনি ছিলেন লিচ্ছবি বংশের কন্যা মহাদেবী (মহারানি) কুমারদেবীর পুত্র (‘মহাদেব্যাং কুমারদেব্যামুপন্তস্য মহারাজাধিরাজ শ্রীসমুদ্রগুপ্তস্য’), এলাহাবাদ প্রশস্তি ছাড়াও গুপ্ত যুগের অন্যান্য শিলালিপিগুলিতেও এই তথ্য উল্লিখিত আছে।

সঠিক অনুচ্ছেদ শিরোনাম কোনটি?
titleA. দাক্ষিণাত্য অভিযান
titleB. জীবন
titleC. প্রথম আর্যাবর্ত অভিযান
titleD. সিংহাসনারোহণ
উত্তর: titleB
আধুনিক প্রমিত আরবি এবং ধ্রুপদী আরবির মধ্যে পার্থক্যের ব্যাপ্তি ভাষাবিজ্ঞানের তিনটি শ্রেণী জুড়ে: বাক্য-গঠন, পরিভাষা এবং উচ্চারণ (বিশেষত তাশকীলের ক্ষেত্রে)।
বিরামচিহ্ন এবং লেখার শৈলী ব্যবহারের মধ্যেও পার্থক্য স্পষ্ট।

এটা উল্লেখ্য যে আরবি ভাষাভাষীর মানুষরা এই দুই প্রকারের মধ্যে কোন উল্লেখযোগ্য পার্থক্য খুঁজে পান না,
এবং কখনও কখনও একই নাম দ্বারা উভয় প্রকারকেই উল্লেখ করে থাকেন: আল-আরাবীয়াত উল-ফুশহা, "সবচেয়ে প্রাচুর্যপূর্ণ আরবি ভাষা"।

সঠিক অনুচ্ছেদ শিরোনাম কোনটি?
titleA. স্বরধ্বনি
titleB. আধুনিক প্রমিত আরবি এবং ধ্রুপদী আরবির মধ্যে পার্থক্য
titleC. বাক্য গঠনের পার্থক্য
titleD. আঞ্চলিক প্রকারভেদ
উত্তর: titleB
তান্‌জুং পেরাক শহরের প্রধান বন্দর এবং দেশের ব্যাস্ততম বন্দরগুলির একটি। এটা দক্ষিণপূর্ব এশিয়ার শ্রেষ্ঠ দশটি সর্বাধিক ব্যাস্ত জাহাজি পণ্যের বন্দরের একটি। যদিও বন্দরের বেশিরভাগ জাহাজি পণ্য সনাতন পদ্ধতিতে তদারকি করা হয়, তবে পৃথিবীব্যাপী দ্বিতীয় প্রজন্মের সর্বাধিক ১,০০০ টিউজ ক্ষমতার আধুনিক পণ্য জাহাজকেও ধারণ করতে সক্ষম। সম্প্রতি, পঞ্চম প্রজন্মের ১০,০০০ টিউজ ক্ষমতার জাহাজের জন্য বন্দরের ১৪ মিটার পর্যন্ত পঙ্কোদ্ধারের ব্যাবস্থা করা হচ্ছে যা খুব সম্ভাবত ২০১৫ সালের মাঝামাঝি শেষ হবে এবং সপ্তম প্রজন্মের ১৫,০০০ টিউজ ক্ষমতার জাহাজের জন্য বন্দরকে ১৬ মিটার গভীর, ২০০ মিটার চাওড়া করার কাজ ২০১৬ সালের মাঝামাঝি শেষ হবে। বর্তমানে সর্ববৃহৎ আন্তর্জাতিক জাহাজ নবম প্রজন্মের। অঞ্চলের অন্য একটি বন্দর সুরাবায়ার মধ্য শহর থেকে ২২ কিলোমিটার দূরবর্তী গ্রেসিক্‌ শহরে অবস্থিত। ২০১৪ সালের মে মাসে তান্‌জুং পেরাক বন্দর-এর অংশ হিসাবে, দুটি শিপ টু শোর(এস টি এস) ক্রেন, পাঁচটি অটোমেটেড স্টকিং ক্রেন(এ এস সি), এবং একটি অটোমোটিভ টার্মিনাল ট্রাক্টর(এ টি টি) সহ নতুন তেলুক লামং গ্রিন সি পোর্ট, থেকে পরীক্ষামূলক জাহাজচালনা শুরু হয়। প্রাথমিকভাবে নতুন এই বন্দরের সুবিধা আন্তর্জাতিক জাহাজ পরিবহনে ব্যবহৃত হবে, যার পরিমাণ মনে করা হচ্ছে যে সপ্তাহ প্রতি ৭টি জাহাজ, আর যদি অতিরিক্ত ক্ষমতা অবশিষ্ট থাকে তো তা অন্তদেশিয় জাহাজ পরিবহনে ব্যবহার করা হতে পারে। নতুন সুবিধায় কাগজের কম ব্যবহার করা হবে এবং বন্দর এলাকাতে ধারক পরিবাহী গ্যাস ট্রাক ব্যবহৃত হবে। ২০১৫ সালের জানুয়ারি মাসে, ২৫০ মিটার জেটির ১৪টি পর্যন্ত এল ডব্লিউ এস আন্তর্জাতিক জাহাজ উপযোগী বিশালায়তন শুষ্ক বন্দর তৈরি করা হবে যার নির্মাণকার্য এক বছরের মধ্যে শেষ হবে বলে মনে করা হচ্ছে। বন্দরে পরিবাহক এবং ৮ হেক্টর পণ্যাগার সহ সম্পূর্ণ দুটি একক "জাহাজ খালাসি ব্যাবস্থা" থাকবে। শুষ্ক বিশালায়তন টার্মিনাল থাকবে ২৬ হেক্টর এলাকা জুড়ে এবং ২,০০,০০,০০০ টনের ক্ষমতা সম্পন্ন ৩৬ হেক্টর এলাকা, সহায়ক এলাকা হিসাবে থাকবে।

সঠিক অনুচ্ছেদ শিরোনাম কোনটি?
titleA. সমুদ্রবন্দর
titleB. আকর্ষণ
titleC. বহিঃসংযোগ
titleD. অর্থনীতি
উত্তর: titleA
কুরআন বিভিন্ন জায়গায় সাত আকাশের দাবি করার পাশাপাশি এক স্থানে এটিও দাবি করেছে যে, আমাদের পৃথিবীর মতো মোট ৭ টি পৃথিবী আল্লাহ সৃষ্টি করেছেন। সমালোচকগণের দ্বারা এই আয়াত বৈজ্ঞানিকভাবে ত্রুটিপূর্ণ হিসেবে চিহ্নিত হয়েছে।

"আল্লাহ সপ্তাকাশ সৃষ্টি করেছেন এবং পৃথিবীও সেই পরিমাণে, এসবের মধ্যে তাঁর আদেশ অবতীর্ণ হয়, যাতে তোমরা জানতে পার যে, আল্লাহ সর্বশক্তিমান এবং সবকিছু তাঁর গোচরীভূত। (কুরআন, ৬৫ঃ১২)"

পৃথিবীর সংখ্যা সাত এর ব্যাখ্যাস্বরূপ মুসলিম ভাষ্যকারগণ বলেন, আমাদের পৃথিবীর মত হয়তো মোট সাতটি গ্রহ আছে, যার পরিবেশ-প্রতিবেশ ঠিক পৃথিবীর মতোই এবং সেখানেও পৃথিবীর মতই প্রাণ আছে। বিজ্ঞান এমন বিষয়ের সত্যতা নিরূপণ করতে না পারলেও একে মিথ্যা প্রতিপন্ন করে নি। বরং, বিজ্ঞানীরা মহাবিশ্বে পৃথিবীর বাইরে প্রাণির অস্তিত্ব নিয়ে নিরন্তর গবেষণা চালিয়ে যাচ্ছেন। বিভিন্ন গবেষণা বিজ্ঞানিদের মনে এই বিশ্বাস জন্মিয়েছে যে, আমাদের পৃথিবীর বাইরেও মহাবিশ্বের অন্য কোথাও প্রাণের অস্তিত্ব থাকা অসম্ভব নয়। কেবল প্রাণের অস্তিত্বই নয়, বরং বিজ্ঞানীরা ধারণা করছেন, মহাবিশ্বে মানুষের মতই আরো বিচিত্র ধরনের বুদ্ধিমত্তাসম্পন্ন প্রাণির অস্তিত্ব আছে।

কুরআনের যে আয়াতটি নিয়ে অভিযোগ পেশ করা হয়েছে, সে আয়াতটি থেকেও এমন ধারণা পাওয়া অমূলক নয় যে, পৃথিবী সদৃশ অন্যান্য গ্রহগুলোতেও প্রাণের অস্তিত্ব আছে এবং বুদ্ধিমত্তাসম্পন্ন প্রাণের অস্তিত্ব সম্বন্ধে আয়াতটি সংকেত দিচ্ছে, কারণ, কুরআন বলছে যে, ঐসব গ্রহেও আল্লাহর আদেশ জারি হয়। এথেকে বুঝা যায়, ঐসব গ্রহে প্রাণ এবং বুদ্ধিমত্তাসম্পন্ন প্রাণ থাকা অস্বাভাবিক নয়।

সঠিক অনুচ্ছেদ শিরোনাম কোনটি?
titleA. পঙ্কিল জলাশয়ে সূর্যের অস্তগমন
titleB. সাত পৃথিবী
titleC. চন্দ্র বিদারণ
titleD. পর্বতমালা পেরেকের মতো, একে উপর থেকে গেঁথে দেওয়া হয়েছে
উত্তর: titleB
সবচেয়ে বেশি সম্মুখগতিবিশিষ্ট বহুমুখী মধ্যমাঠের খেলোয়াড়দের বোঝাতে বাক্স-থেকে-বাক্স (বক্স-টু-বক্স) পরিভাষাটি ব্যবহার করা হয়। "বাক্স-থেকে-বাক্স" মধ্যমাঠের খেলোয়াড়রা রক্ষণাত্মক এবং আক্রমণাত্মক উভয় ভূমিকাই পালন করতে পারেন। তারা সাধারণত বল কেড়ে নেওয়া, পাস দেওয়া, শুট করা এবং বল দখলে রাখার ব্যাপারে দক্ষ হয়ে থাকেন। এ ধরনের মধ্যমাঠের খেলোয়াড়দের মধ্যে ইয়াইয়া তোরে, স্টিভেন জেরার্ড, প্রমুখের নাম উল্লেখযোগ্য।

সঠিক অনুচ্ছেদ শিরোনাম কোনটি?
titleA. "বাক্স-থেকে-বাক্স" মধ্যমাঠের খেলোয়াড়
titleB. ডিপ-লায়িং প্লেমেকার
titleC. পার্শ্বীয় মধ্যমাঠের খেলোয়াড়
titleD. ফলস নম্বর-১০ বা ‘‘সেন্ট্রাল উইঙ্গার’’
উত্তর: titleA
কোয়ার্ক তারা হলো একটি কাল্পনিক বস্তু যা মহাকর্ষীয় চাপের অধীনে তার নিউট্রনের পতন থেকে আপ কোয়ার্ক এবং ডাউন কোয়ার্ক উৎপন্ন করে। এটি প্রত্যাশিত যে এরা নিউট্রন তারার চেয়ে ছোট, ঘন এবং কোনও অতিরিক্ত ভর যুক্ত না হলে এই নতুন দশা অনির্দিষ্টকালের জন্য বিদ্যমান থাকতে পারে। কার্যকরভাবে, এটি একটি খুব বড় নিউক্লিয়ন। যে কোয়ার্ক তারাগুলিতে অদ্ভুত পদার্থ থাকে তাদের অদ্ভুত তারা বলে।

১০ এপ্রিল ২০০২ সালে চন্দ্র এক্স-রশ্মি মানমন্দির কতৃক প্রকাশিত পর্যবেক্ষণের ভিত্তিতে, আরএক্স জে১৮৫৬.৫-৩৭৫৪ এবং ৩সি ৫৮ নামক দুটি বস্তু কোয়ার্ক তারার অভ্যর্থী হিসাবে প্রস্তাবিত হয়। প্রথমটি নিউট্রন তারার প্রত্যাশিত ভরের চেয়ে অনেক কম ভর ও বেশী ঘনত্ব সম্পন্ন এবং দ্বিতীয়টি বেশি শীতল বলে মনে হয়েছিল যা প্রকাশ করে যে তারাদুটি নিউট্রোনিয়ামের চেয়েও ঘন উপাদানের সমন্বয়ে তৈরী। যাইহোক, এই পর্যবেক্ষণগুলি গবেষকদের কাছে সন্দেহপ্রবণ মনে হয়। তারা বলেন যে, ফলাফলটি চূড়ান্ত নয়। আরও বিশ্লেষণের পরে, আরএক্স জে১৮৫৬.৫-৩৭৫৪ কে কোয়ার্ক তারার অভ্যর্থীদের তালিকা থেকে বাদ দেওয়া হয়।

সঠিক অনুচ্ছেদ শিরোনাম কোনটি?
titleA. কোয়ার্ক তারা ও অদ্ভুত তারা
titleB. ইলেক্ট্রোউইক তারা
titleC. বোসন তারা
titleD. প্লাঙ্ক তারা
উত্তর: titleA
চিহ্নিত পরিমাণ কিছু ভারী ধাতু, বেশির ভাগ চতুর্থ পর্যায়ের ধাতুগুলো নির্দিষ্ট কিছু জৈব প্রক্রিয়ার জন্য দরকারী। এগুলো হল- লোহা, তামা ( অক্সিজেন ও তড়িৎ সংবহন), কোবাল্ট (জটিল সংশ্লেষন ও কোষীয় বিপাক) , দস্তা (হাইড্রোলাইজেশন), ভ্যানাডিয়াম, ম্যাঙ্গানিজ (এনজাইম কার্যকারিতা), ক্রোমিয়াম (গ্লুকোজ সদ্ব্যবহার), নিকেল (কোষের বৃদ্ধি), আর্সেনিক (কিছু প্রাণির বিপাকীয় বৃদ্ধি) ও সেলেনিয়াম(হরমোন তৈরী)। পঞ্চম ও ষষ্ঠ পর্যায়ের কিছু ভারী ধাতু পুষ্টিগতভাবে কম প্রয়োজনীয় এবং কম পরিমাণে থাকে। পঞ্চম পর্যায়ের, মলিবডেনাম জারণ-বিজারণ বিক্রিয়ার অনুঘটক; ক্যাডমিয়াম সামুদ্রিক ডায়াটমের ক্ষেত্রে কাজ করে। ষষ্ঠ পর্যায়ের টাংস্টেন ব্যাক্টেরিয়ার বিপারকীয় কাজে সাহায্য করে। ৭০ কেজি ওজনের মানবদেহে গড়ে ০.০১% ভারী ধাতু থাকে।
সঠিক অনুচ্ছেদ শিরোনাম কোনটি?
titleA. জৈবিক ভুমিকা
titleB. বিষাক্ততা
titleC. পরিবেশগত
titleD. সংজ্ঞা
উত্তর: titleA
২০০২-০৩ মৌসুমে পাকিস্তান ত্যাগ করেন। একই মৌসুমে নিউজিল্যান্ডে ওতাগোর পক্ষে খেলার জন্যে চুক্তিবদ্ধ হন। সেখানে ঘরোয়া ক্রিকেট খেলেন। দুই বছর পর ওতাগো ত্যাগ করে পাকিস্তানে প্রথম-শ্রেণীর ক্রিকেটে অংশ নেন। ওয়াসিমে দাবী করেন যে, নিউজিল্যান্ডের পক্ষে খেলার প্রস্তাবনা পেলেও তিনি তা প্রত্যাখ্যান করেন। আশাবাদী ছিলেন যে, পাকিস্তানের পক্ষে খেলার জন্যে তাকে পুণরায় আমন্ত্রণ জানানো হবে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. নিউজিল্যান্ডে অভিবাসন
titleC. প্রথম-শ্রেণীর ক্রিকেট
titleD. জাতীয় দলে প্রত্যাখ্যান
উত্তর: titleB
বাগদা চিংড়ির আবাসস্থল ক্রমশ সঙ্কুচিত হচ্ছে। অধিকাংশ প্রজাতির চিংড়িই ৪০° উত্তর অক্ষাংশ থেকে ৪০° দক্ষিণ অক্ষাংশের মধ্যে দেখা যায়। কিছু প্রজাতিকে আবার উচ্চতর অক্ষাংশেও দেখা যেতে পারে। "বেন্থিওজেনিমা বোরিয়ালিস" প্রজাতির বাগদা চিংড়ি প্রশান্ত মহাসাগরের ৫৭° উত্তর অক্ষাংশে এবং "জেনাদাস কেম্পি" প্রজাতির চিংড়িকে এন্টার্কটিক মহাসাগরে দেখা যায়।

সঠিক অনুচ্ছেদ শিরোনাম কোনটি?
titleA. প্রাপ্তিস্থান
titleB. বৈজ্ঞানিক নাম
titleC. জীবাশ্ম
titleD. শারীরিক কাঠামো
উত্তর: titleA